Imtella' Jannar 9, 2022 - Aġġornata 9 Ta' Jannar, 2022 2:34pm Omm ta' 41 sena fl-Istati Uniti ġiet arrestata wara li qaflet lit-tifel tagħha fil-bagoll tal-karozza sakemm ħaditu biex jagħmel it-test tal-Covid biex ma jinfettahiex. Il-każ seħħ fi Houston meta Sara Beam, li hija għalliema, marret f'ċentru fejn isiru t-testijiet tal-Covid biex tagħmel test lil binha ta' 13-il sena ħalla tikkonferma li kellu l-virus. Kien raġel li sema' lill-iben jilmenta fil-bagoll li ċempel lill-pulizija li x'ħin ġew u fetħu l-bagoll sabu lit-tifel. Huma arrestaw lill-omm bis-Surġent Richard Standifer jgħid li t-tifel irriskja li jitlef ħajtu li kieku l-karozza kienet involuta f'inċident tat-traffiku. Waqt li t-tifel jinsab tajjeb, il-pulizija ressqet lil ommu fil-Qorti u akkużatha li poġġiet ħajjet binha fil-periklu.